CONSILIUL JUDEȚEAN BISTRIȚA NĂSĂUD
DIRECTIA ADMINISTRAŢIE LOCALĂ
DIRECŢIA  ECONOMICĂ

Nr. 18772 din 17.11.2015 
R A P O R T 
   privind acceptarea ofertei de donaţie asupra unui imobil-teren, donat de 
Mănăstirea  Sfinții Apostoli Petru și Pavel din  localitatea Rebra,  judeţul Bistriţa-Năsăud care va face parte din domeniul public al judeţului Bistriţa-Năsăud



Prin adresa nr.8/16.09.2015, înregistrată la Consiliul Județean Bistrița-Năsăud cu nr.II/14615/17.09.2015, Mănăstirea Sfinții Apostoli Petru și Pavel din  Comuna Rebra Judeţul Bistriţa-Năsăud,  ne-a făcut cunoscută intenția de a ceda  prin donație un imobil - teren  Județului  Bistrița-Năsăud, în vederea  amenajării  unei parcări publice  pe  Drumul Judeţean  172B. 

                 În conformitate cu prevederile art.3 alin.(3) din Legea nr.213/1998 privind bunurile proprietate publică, cu modificările şi completările ulterioare; ,,Domeniul public al judeţelor este alcătuit din bunurile prevăzute la pct. II din anexă şi din alte bunuri de uz sau de interes public judeţean, declarate ca atare prin hotărâre a consiliului judeţean, dacă nu sunt declarate prin lege bunuri de uz sau de interes public naţional”.
         Potrivit prevederilor art.863 din Codul civil, dreptul de proprietate publică se dobândeşte prin donaţie acceptată în condiţiile legii, dacă bunul, prin natura sa sau prin voinţa dispunătorului, devine de uz ori de interes public.

                Având în vedere art.1011 alin.(1) şi (3), art. 1012 şi art.1013 alin (1) privind donaţia, din Legea nr. 287/2009 privind Codul Civil, republicată, cu modificările şi completările ulterioare;

                Ţinând cont de prevederile art.24 alin (3), cu privire la  înscrierea în cartea funciară a dreptului de proprietate asupra unui imobil, precum şi de prevederile  art.28 alin(1),(5) şi (6) privind procedura de înscriere în cartea funciară din  Legea  nr.7/1996 a cadastrului şi a publicităţii imobiliare, republicată, cu modificările şi completările ulterioare;
        In conformitate cu extrasul de Carte funciară nr.25684 – Rebra,Nr. Cad.25684, eliberat de Oficiul de Cadastru şi Publicitate Imobiliară  Bistriţa-Năsăud,  imobilul-teren  are o suprafaţă de 4060 mp. din care: 3154 mp. situat în intravilanul localităţii Rebra la nr.576 şi 906 mp. situat în extravilanul localităţii Rebra. Acest teren nu este împrejmuit.
        Prin Hotărârea nr.6369/20.10.2015, membrii componenţi ai Permanenţei Consiliului Eparhial al Arhiepiscopiei Vadului, Feleacului şi Clujului , au hotărât în unanimitate,  acceptarea  ca,  Mănăstirea Ortodoxă ,,Sfinţii Apostoli Petru şi Pavel”  cu sediul în localitatea Rebra, judeţul Bistriţa-Năsăud să doneze imobilul- teren în suprafaţă 4060 mp. înscris în CF  nr.25684 Rebra, Judeţului Bistriţa-Nasaud, în scopul amenajării  unei parcări publice,  sens în care persoana împuternicită să semneze  toate actele administrative cu privire la donaţie este preotul Zegrean George, stareţul mănăstirii.

       Prin adresa nr.9/02.11.2015, Mănăstirea Ortodoxă ,,Sfinţii Apostoli Petru şi Pavel”  cu sediul în localitatea Rebra, judeţul Bistriţa-Năsăud, depune Oferta de Donaţie,  înregistrată la  Consiliului Judeţean Bistriţa-Năsăud cu nr.I/17632/2.XI.2015, autentificată prin Incheierea de Autentificare nr.4463/02.11.2015 emisă de Notarul public, Bria Dumitru Alexandru.

       Bunul dobândit  prin donaţie va  fi înscris în Inventarul bunurilor care  aparţin domeniului public al judeţului Bistriţa-Năsăud, aprobat prin Hotărârea  Consiliului Judeţean Bistriţa-Năsăud nr. 29/19.10.1999 privind însușirea bunurilor care alcătuiesc domeniul public al județului Bistrița-Năsăud, cu modificările și completările ulterioare. 
       Cheltuielile aferente încheierii şi autentificării actului de acceptare a ofertei donaţie vor fi suportate  din bugetul propriu al Consiliului Judeţean Bistriţa-Năsăud.
        Astfel, în conformitate cu prevederile art.121, alin.(3) din Legea nr. 215/2001 privind administraţia publică locală, republicată, cu modificările şi completările ulterioare, donaţiile şi legatele cu sarcini pot fi acceptate numai cu aprobarea consiliului judeţean, cu votul majorităţii consilierilor judeţeni în funcţie.

 
        Pe baza datelor prezentate, constatăm că sunt îndeplinite condiţiile legale cu privire la adoptarea proiectului de  hotărâre  privind acceptarea ofertei de donaţie asupra unui imobil-teren, donat de Mănăstirea  Sfinții Apostoli Petru și Pavel din  localitatea Rebra,  judeţul Bistriţa-Năsăud care va face parte din domeniul public al judeţului Bistriţa-Năsăud.

